OpenLLM-France/wikimedia huggingface dataset:
# Jennings (Florida)

Jennings és una població dels Estats Units a l'estat de Florida. Segons el cens del 2000 tenia 833 habitants.

## Demografia

Segons el cens del 2000, Jennings tenia 833 habitants, 282 habitatges, i 205 famílies. La densitat de població era de 177,7 habitants/km².
Dels 282 habitatges en un 33,3% hi vivien nens de menys de 18 anys, en un 44,7% hi vivien parelles casades, en un 20,2% dones solteres, i en un 27,3% no eren unitats familiars. En el 23% dels habitatges hi vivien persones soles l'11,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,89 i el nombre mitjà de persones que vivien en cada família era de 3,34.
Per edats la població es repartia de la següent manera: un 30,6% tenia menys de 18 anys, un 9% entre 18 i 24, un 25,7% entre 25 i 44, un 22,4% de 45 a 60 i un 12,2% 65 anys o més.
L'edat mediana era de 32 anys. Per cada 100 dones de 18 o més anys hi havia 99,3 homes.
La renda mediana per habitatge era de 25.714 $ i la renda mediana per família de 25.938 $. Els homes tenien una renda mediana de 25.577 $ mentre que les dones 15.982 $. La renda per capita de la població era de 12.195 $. Entorn del 23,8% de les famílies i el 30,8% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Jennings». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Jennings». American Fact Finder. Oficina del Cens dels Estats Units, 12-01-2010.
# Adrien Costa

Adrien Costa, (Stanford, Califòrnia, 19 d'agost de 1997), és un ciclista estatunidenc professional des del 2016. Actualment milita a l'equip Axeon-Hagens Berman.

## Palmarès

* 2014
** Campió dels Estats Units júnior en contrarellotge
** 1r al Tour del País de Vaud i vencedor de 2 etapes
** Vencedor d'una etapa del Tour de l'Abitibi
* 2015
** 1r al Tour del País de Vaud i vencedor de 2 etapes
** 1r al Tour de l'Abitibi i vencedor de 2 etapes
** Vencedor d'una etapa de la Cursa de la Pau júnior
* 2016
** 1r al Tour de Bretanya i vencedor d'una etapa
** Vencedor d'una etapa al Tour del País de Savoia
** Vencedor d'una etapa al Tour de l'Avenir

## Enllaços externs

* Fitxa a sitiodeciclismo.com
* Fitxa a cyclebase.nl
* Fitxa a procyclingstats.com
# Xeremétievka (Saràtov)

* Per a altres significats, vegeu «Xeremétievka».
Xeremétievka (en rus: Шереметьевка) és un poble de l'óblast de Saràtov, a Rússia, segons el cens del 2010 tenia 575 habitants. Pertany al districte municipal de Líssie Gori.

## Referències

* ↑ PROвинциальный TOURистъ. «Посёлок Барсучий, Лысогорский район» (en rus). Яндекс Дзен, 2020. Arxivat de l'original el 2020-11-30. [Consulta: 22 novembre 2020].
* ↑ «Об утверждении реестра административно-территориального деления Саратовской области (с изменениями на 12 апреля 2019 года), Постановление Правительства Саратовской области от 29 октября 2015 года №545-П» (en rus). docs.cntd.ru. Arxivat de l'original el 2020-11-13. [Consulta: 13 novembre 2020].
# Open relay

Un open relay o també open mail relay és un servidor SMTP configurat de tal manera que permet que qualsevol persona a Internet hi pugui enviar correu electrònic, no només el correu amb destinació o procedents d'usuaris coneguts.
És la configuració per defecte en molts servidors de correu i, de fet, era la forma com Internet es va establir inicialment, però obrir enllaços de correu s'ha convertit en impopular a causa de la seva explotació pels spamers i cucs. Molts enllaços es van tancar, o es van col·locar a la llista negra per altres servidors.
Fer Open Relay vol dir a utilitzar l'MTA (Mail Transport Agent, Servidor de correu) com a pont per correus (normalment spam, encara que poden ser moltes altres coses, com els hoaxs) que d'altra manera no podrien arribar a destinació, gràcies al fet que els servidors van bloquejar l'adreça IP d'origen.
D'aquesta manera, qui envia spam de forma indiscriminada es veu obligada a utilitzar altres servidors per a aquesta tasca. Aquests servidors que permeten que s'envien correus a través d'ells, se'ls anomena Open Relay.
Per solucionar això es van crear llistes negres en temps real que bloquegen aquests hosts en els quals es detecta un MTA que feia Open Relay. I perquè es tregui una IP d'aquestes llistes negres, s'han de passar certes proves i esperar un cert temps.
Hi ha molts tipus de serveis que bloquegen aquestes direccions. Però els més importants realitzen el bloqueig per IP i alguns altres bloquegen per rangs d'IP. Els que bloquegen per rangs d'IP investiguen primer quin és el rang d'IP que té la companyia (basant-se en la IP que van trobar fent 'Open Relay'), i bloquegen aquest rang.

## Referències

* ↑ [http://www.kb.indiana.edu/data/aivh.html Arxivat 2007-06-17 a Wayback Machine. A Unix, que és un open mail relay? Universitat d'Indiana
* ↑ Què és open relay? Universitat d'Indiana
* ↑ Arxivat 2008-03-06 a Wayback Machine. FTC and International Agencies Announce “Operation Secure Your Server” Federal Trade Commission

## Enllaços externs

* (anglès) Eina per provar si un MTA és Open relay Arxivat 2010-12-28 a Wayback Machine.
# (84522) 2002 TC302

(84522) 2002 TC302 és un objecte del Cinturó de Kuiper, que orbita al voltant del Sol a 55 ua de distància mitjana. Es va descobrir el 9 d'octubre del 2002 pel programa de detecció d'asteroides NEAT en l'Observatori Palomar (Califòrnia, EUA).
S'inclou dins de la categoria dels objectes del disc dispers a causa del fet que se situa a més de 50 ua del Sol, encara que també es pot classificar com un objecte de ressonància 2:5, ja que efecta dues òrbites al voltant del Sol alhora que Neptú en completa cinc. Té un diàmetre aproximat de 1.200 km, convertint-lo en el major objecte de la seva ressonància i en el tercer del disc dispers després de Eris i Sedna.

## Referències

* 1 2 3 4 5 6 7 8 9 «JPL Small-Body Database». [Consulta: 27 febrer 2024].
* 1 2 3 4 «JPL Small-Body Database». [Consulta: 10 gener 2024].
* ↑ URL de la referència: https://www.minorplanetcenter.net/db_search/show_object?utf8=%E2%9C%93&object_id=84522.
# Margarida de Huntingdon

Margarida de Huntingdon o Margarida d'Escòcia (anglès: Margaret of Huntingdon) (1145 - 1201), fou una princesa escocesa, filla segona d'Enric de Northumberland, comte de Northampton, de Huntingdon i de Northumberland, i d'Ada de Warenne. Va ser duquessa consort de Bretanya i comtessa de Richmond de 1160 a 1171 pel seu matrimoni amb Conan IV de Bretanya així com comtessa de Hereford pel seu matrimoni amb Humphrey de Bohun.

## Biografia
### Família

Margarida va néixer el 1145. Era la segona filla d'Enric de Northumberland. el fill del rei David I d'Escòcia i de Maud de Huntingdon. Marguerida tenia una germana més gran, Ada i va tenir dues germanes més joves, Matilde i Marjoria. Dos dels seus germans, Malcolm i Guillem, van ser reis d'Escòcia. El seu altre germà, David, va ser comte de Huntingdon de 1185 a 1219. Els seus avis materns foren Guillem II de Warenne, segon comte de Surrey, i Isabel de Vermandois, filla petita del rei Enric I de França.

### Unions i descendència

El 1160, Margarida es va casar en primeres noces amb Conan IV de Bretanya, duc de Bretanya i comte de Richmond amb el que va tenir a:
* Constància (12 Juny de 1161 - 5 de setembre de 1201), duquessa de Bretanya.
Conan va morir el 1171 i Marguerida va quedar vídua a l'edat de trenta-sis anys. Poc abans de Pasqua 1171, es va casar en segones noces amb Humphrey de Bohun, fill d'Humphrey de Bohun i de Margarida de Gloucester. Fou llavors comtessa de Hereford. Va tenir llavors a:
* Enric de Bohun, comte de Hereford.
* Matilda.
Margarida va morir el 1201 i fou inhumada a l'abadia de Sawtry al comtat de Huntingdonshire.

## Font

Wikipèdia en anglès.

## Bibliografia

* (anglès) Charles Cawley, Medieval Lands, Scotland, Kings
* (anglès) Charles Cawley, Medieval Lands, Brittany

## Notes i referències

* ↑ . Charles Cawley Medieval Lands, Scotland, Kings
* ↑ The Great roll of the pipe for the thirty-first year of the reign of King Henry the Second, A.D. 1184-1185, p 206
# Oum Rabia

Oum Rabia (en àrab أم الربيع, Umm ar-Rabīʿ; en amazic ⵎⵯⵕⴱⵉⵄ) és una comuna rural de la província de Khénifra, a la regió de Béni Mellal-Khénifra, al Marroc. Segons el cens de 2014 tenia una població total de 9.555 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Ute (gènere)

Ute és un gènere d'esponges calcàries de la familia Grantiidae. Aquest gènere va ser descrit per primera vegada per Oscar Schmidt el 1862.

## Taxonomia

El gènere inclou diverses espècies,
* Ute ampullacea (Wörheide & Hooper, 2003)
* Ute armata (Hôzawa, 1929)
* Ute glabra (Schmidt, 1864)
* Ute gladiata (Borojevic, 1966)
* Ute insulagemmae (Van Soest & De Voogd, 2018)
* Ute pedunculata (Hôzawa, 1929)
* Ute spenceri (Dendy, 1893)
* Ute spiculosa (Dendy, 1893)
* Ute syconoides (Carter, 1886)
* Ute viridis (Schmidt, 1868)

## Referències

* ↑ Van Soest, R.W.M.; Boury-Esnault, N.; Hooper, J.N.A.; Rützler, K.; de Voogd, N.J.; Alvarez, B.; Hajdu, E.; Pisera, A.B.; Manconi, R.; Schönberg, C.; Klautau, M.; Kelly, M.; Vacelet, J.; Dohrmann, M.; Díaz, M.-C.; Cárdenas, P.; Carballo, J.L.; Ríos, P.; Downey, R.; Morrow, C.C. (2021). World Porifera Database. Ute Schmidt, 1862. Accessed through: World Register of Marine Species at: http://www.marinespecies.org/aphia.php?p=taxdetails&id=131711 on 2021-04-06
# Jennita

La jennita és un mineral de la classe dels silicats. Rep el seu nom en honor del Coronel de l'exèrcit dels Estats Units Clarence Marvin Jenni (1896-1973), conservador del Museu de Geologia de la Universitat de Missouri des del 1960 fins al 1967, tot i que es va mantenir actiu com a curador des de la retirada fins que va morir uns anys després. Va ser el descobridor del mineral.

## Característiques

La jennita és un silicat de fórmula química Ca$_9$(Si₃O$_9$)₂(OH)₈·8H₂O. Cristal·litza en el sistema triclínic. La seva duresa a l'escala de Mohs és 3,5.
Segons la classificació de Nickel-Strunz, la jennita pertany a «09.DG - Inosilicats amb 3 cadenes senzilles i múltiples periòdiques» juntament amb els següents minerals: bustamita, ferrobustamita, pectolita, serandita, wol·lastonita, wol·lastonita-1A, cascandita, plombierita, clinotobermorita, riversideïta, tobermorita, foshagita, paraumbita, umbita, sørensenita, xonotlita, hil·lebrandita, zorita, chivruaïta, haineaultita, epididimita, eudidimita, elpidita, fenaksita, litidionita, manaksita, tinaksita, tokkoïta, senkevichita, canasita, fluorcanasita, miserita, frankamenita, charoïta, yuksporita i eveslogita.

## Formació i jaciments

Va ser descoberta a les pedreres de Crestmore, al comtat de Riverside, a l'estat de Califòrnia, als Estats Units. També ha estat descrita en altres localitats de França, Alemanya, Israel, Itàlia, Japó, Jordània, Mèxic, Noruega, Rússia, Eslovàquia, Sud-àfrica i Uganda.

## Referències

* ↑ «Jennite» (en anglès). Mindat. [Consulta: 18 juny 2017].

## Enllaços externs

* Galeria d'imatges
# Lea & Perrins

Lea & Perrins (L&P) és una salsa Worcestershire de la marca Lea & Perrins, filial amb seu al Regne Unit de Kraft Heinz, originària de Worcester (Anglaterra), on continua operant.
La salsa Lea & Perrins va ser venuda per primera vegada el 1837 per John Wheeley Lea i William Henry Perrins, que dispensaven químics de Broad Street (Worcester). Es va inspirar en Marcus Sandys, el tercer baró Sandys que havia servit a Bengala i hi va tastar una salsa de peix que els va demanar que recreessin, però va acabar podrida fins que va fermentar durant tres anys. Actualment es produeix a la fàbrica Midland Road de Worcester que van construir Lea i Perrins. Una filial a Pittsburgh (Pennsilvània, Estats Units) fabrica una versió estatunidenca de la recepta. La salsa va ser importada per primera vegada als Estats Units per la família Duncan de Nova York el 1839, que va continuar participant-hi durant més de cent anys.
Les receptes de Lea & Perrins del Regne Unit i dels Estats Units difereixen lleugerament pel fet que la del Regne Unit utilitza vinagre de malt mentre que la versió dels EUA utilitza vinagre blanc destil·lat. A més, la versió estatunidenca va utilitzar xarop de blat de moro alt en fructosa fins al 2011, quan van tornar al sucre per problemes de salut. La versió del Regne Unit sempre ha utilitzat sucre, i es ven també a Austràlia i Canadà. Al Regne Unit, l'ampolla és ben coneguda pels consumidors tant per la seva forma com per l'etiqueta taronja i negra, mentre que per a la versió venuda als Estats Units utilitza un embolcall de paper distintiu.

## Referències

* ↑ Lea & Perrins — The Original Worcestershire Sauce — 10 oz, Amazon.com.
* ↑ Shurtleff, William; Aoyagi, Akiko. History of Worcestershire Sauce (1837-2012). Soyinfo Center, 2012. ISBN 9781928914433.
* ↑ Keogh, Brian (1997) The Secret Sauce: a History of Lea & Perrins ISBN 978-0-9532169-1-8
* ↑ Lea & Perrins, Inc., P.O. Box 57, Pittsburgh, PA
* ↑ http://people.com/archive/when-ransom-duncan-hits-the-sauce-you-can-bet-its-his-familys-famous-worcestershire-vol-18-no-14/
* ↑ «Products - Lea and Perrins Worcestershire Sauce» (en anglès).

## Vegeu també

* Garum
* Salsa HP

## Enllaços externs

* Lloc oficial de Lea & Perrins
# Xeremia

* Per a altres significats, vegeu «Xeremia (cornamusa)».
La xeremia és un tipus d'instrument de vent de fusta amb llengüeta doble i tub de perforació cònica que va estar en ús arreu d'Europa entre l'edat mitjana i el segle xviii.
Com molts altres instruments, a partir del Renaixement es va construir en diferents mides i, per tant, en diferents afinacions i tessitures, constituint el que s'anomena una família, la qual cosa permetia interpretar la polifonia amb un grup d'instruments de timbre homogeni. A principis de segle xvii, la família va arribar a tenir set membres i els membres més greus i grans s'anomenaven bombarda.
La xeremia és la versió europea d'una tipologia d'instruments creada a l'Àsia central i que avui en dia es troba estesa per moltes cultures, des d'Indonèsia fins al Magrib, a més d'Europa. Per això, sovint s'utilitza aquest mot per a designar, de manera genèrica, els instruments de vent de fusta de llengüeta doble i tub cònic de totes les cultures, independentment de les característiques i noms concrets de cada un.
En la música medieval, la xeremia va quedar englobada dins dels instruments de música alta, és a dir, que sonaven fort, i que eren indicats especialment per fer música a l'exterior. Sobretot a la península Ibèrica, fou un dels instruments més freqüents en els grups de ministrers o ministrils i s'integrà, des del segle xvi, en els grups instrumentals de música civil, sovint pagats pels governs municipals, juntament amb els sacabutxos. També tingueren un paper destacat en la interpretació de la polifonia religiosa, sobretot acompanyant la música vocal, sovint doblant les diferents veus. Aquest ús de les anomenades cobles de ministrers, juntament amb les capelles de música, durà fins al segle xvii. Al segle xviii i fins i tot al xix, aquests grups de xeremies participaren en altres tipus de músiques religioses, com processons; la partitura que figura al costat n'és un exemple.
La seva desaparició dels àmbits de la música religiosa no va pas privar que es continués utilitzant aquest mateix instrument o bé altres variants, que durant aquests segles s'havien anat desenvolupant de maneres més o menys diferenciades en els diferents territoris de la península Ibèrica. Així, són instruments derivats de la xeremia medieval, renaixentista i barroca, la gralla, els diferents tipus de dolçaina, el tible, la tenora, la tarota, i alguns instruments de la mateixa família reben el nom de gaita.
En la classificació d'Hornbostel-Sachs, es troba en el grup 422.12 dels aeròfons de llengüeta doble i tub cònic.

## Referències

* ↑ «Xeremia». Gran Enciclopèdia de la Música. Barcelona: Grup Enciclopèdia Catalana.

## Bibliografia

* Vilar, Josep M. «Sobre la música barroca per a xeremies a Catalunya i la seva evolució posterior». A: Eusko Ikaskuntza, 1991, p. 109-153 (Cuadernos de Sección Música, 5).

## Enllaços externs

* The Renaissance Shawm Arxivat 2016-05-25 a Wayback Machine. (anglès).
* Shawm (anglès).
* Rauschpfeiff (anglès).
* The Dulcian (anglès).
* Arxiu Parroquial de Santa Maria del Pi (català)
Viccionari
# 1665
## Esdeveniments

* 4 de març, Canal de la Mànega: la Companyia d'Aventurers Reials a l'Àfrica ataca dos combois de la Companyia Holandesa de les Índies Occidentals i això desencadena la Segona guerra anglo-holandesa.
* Robert Hooke, publicà els resultats de les seves observacions sobre teixits vegetals, com el suro, realitzades amb un microscopi de cinquanta augments construït per ell mateix. Aquest investigador fou el primer que, en veure en aquests teixits unitats que es repetien de manera similar a les cel·les dels nius d'abella, les denominà com a elements de repetició, "cèl·lules". Tanmateix, Hooke només pogué observar cèl·lules mortes, de manera que no pogué descriure les estructures del seu interior.

## Naixements

Països Catalans
* València (Horta de València, País Valencià): Juan de Cabriada, metge (m. 1714)
Resta del món
* 17 de març - Île Saint-Louis: Élisabeth Jacquet de la Guerre, clavecinista i compositora francesa (m. 1729).

## Necrològiques

* 24 de maigː Ágreda, Soriaː María Jesús de Ágreda, religiosa castellana, escriptora i mística i consellera de Felip IV (n. 1602).
* 28 d'agost - Bolonya, Itàlia: Elisabetta Sirani, pintora barroca de l'escola bolonyesa (n. 1638).
* 18 d'octubre, Barcelona: Pràxedis de Rocabertí, noble i pedagoga catalana (n. 1618).
* 27 de desembre, París: Catherine de Vivonne, amfitriona del primer saló literari parisenc, a l'Hôtel de Rambouillet (m. 1588).
* Sant Jeroni de la Murtra: Joan Jeroni Besora, President de la Generalitat de Catalunya

## Referències

* ↑ Van Der Kiste, John. James II and the First Modern Revolution: The End of Absolute Monarchy (en anglès). Pen and Sword History, 2021. ISBN 9781399001434.
* ↑ Extracte de la descripció de Hooke (Universitat de Berkeley) « […] I could exceedingly plainly perceive it to be all perforated and porous, much like a Honey-comb, but that the pores of it were not regular [..] these pores, or cells, [..] were indeed the first microscopical pores I ever saw, and perhaps, that were ever seen, for I had not met with any Writer or Person, that had made any mention of them before this. […] » — Hooke
* ↑ Cypess, Rebecca. «Elisabeth-Claude Jacquet de la Guerre» (en anglès). Encyclopaedia Britannica. [Consulta: 3 maig 2020].
* ↑ Ribot García, Luis Antonio. «María Coronel y Arana». Real Academia de la Historia. [Consulta: 11 febrer 2022].
* ↑ «Sirani, Elisabetta» (en italià). Enciclopedia Treccani. [Consulta: 25 novembre 2022].
* ↑ Llin Cháfer, Arturo. «Práxedes Rocabertí» (en castellà). Real Academia de la Historia. [Consulta: 1r agost 2023].
* ↑ «Catherine de Vivonne, marquise de Rambouillet» (en anglès). Encyclopaedia Britannica. [Consulta: 11 setembre 2022].
# Macksburg (Ohio)

Macksburg és una població dels Estats Units a l'estat d'Ohio. Segons el cens del 2000 tenia 202 habitants.

## Demografia

Segons el cens del 2000, Macksburg tenia 202 habitants, 80 habitatges, i 51 famílies. La densitat de població era de 339,1 habitants per km².
Dels 80 habitatges en un 30% hi vivien nens de menys de 18 anys, en un 43,8% hi vivien parelles casades, en un 11,3% dones solteres, i en un 36,3% no eren unitats familiars. En el 30% dels habitatges hi vivien persones soles l'11,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,53 i el nombre mitjà de persones que vivien en cada família era de 3,16.
Per edats la població es repartia de la següent manera: un 26,7% tenia menys de 18 anys, un 7,9% entre 18 i 24, un 27,7% entre 25 i 44, un 26,7% de 45 a 60 i un 10,9% 65 anys o més.
L'edat mediana era de 36 anys. Per cada 100 dones de 18 o més anys hi havia 102,7 homes.
La renda mediana per habitatge era de 22.188 $ i la renda mediana per família de 21.875 $. Els homes tenien una renda mediana de 16.625 $ mentre que les dones 17.321 $. La renda per capita de la població era de 10.440 $. Aproximadament el 37,8% de les famílies i el 45,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Macksburg». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Macksburg». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Oumar Barro

Oumar Barro (Alt Volta, 3 de juny de 1974) és un exfutbolista de Burkina Faso de la dècada de 1990.
Fou internacional amb la selecció de futbol de Burkina Faso.
Pel que fa a clubs, destacà a Brøndby IF.

## Referències

* ↑ Oumar Barro a National-Football-Teams.com (anglès)
* ↑ (danès) Brøndby IF profile Arxivat 2007-09-29 a Wayback Machine.
# Utba ibn Ghazwan

Abu-Ubayd-Al·lah Utba ibn Ghazwan ibn al-Hàrith o, més senzillament, Utba ibn Ghazwan (àrab: عتبة بن غزوان, ʿUtba b. Ḡazwān) fou un company del profeta Mahoma.
Es va convertir molt aviat i fou un dels companys de Mahoma més antics, sent anomenat el setè del set (el darrer dels set primers adeptes). Va participar en les dues hijres (hègires) a Axum i a la batalla de Badr, així com a diverses expedicions. Sota el califa Úmar ibn al-Khattab fou enviat a l'Iraq i va ocupar al-Ubulla matant als marzban (governador persa) de Dast Maysan; va fer presoner al sàhib (senyor) persa d'al-Furat, al lloc on després es va edificar Bàssora. El 635 va acampar a un lloc anomenat Khurayba, on va fundar una mesquita i va donar terres als beduïns que l'acompanyaven, i que fou el nucli de la futura Bàssora. Va morir el 638 als 57 anys i el va succeir en el govern de Khurayba/Bàssora al-Mughira ibn Xuba, tot i que fou Abu-Mussa al-Aixarí qui va eliminar els elements precaris de les construccions de Bàssora i va construir les primeres cases fetes de rajoles.

## Bibliografia

* Enciclopèdia de l'Islam, X, 1021.
# Caracolita

La caracolita és un mineral de la classe dels sulfats, que pertany al grup de l'hedifana. Rep el seu nom de la seva localitat tipus, la vila de Caracoles, a Xile.

## Característiques

La caracolita és un sulfat de fórmula química Na₃Pb₂(SO₄)₃Cl. Cristal·litza en el sistema monoclínic. Es troba en forma d'incrustacions cristal·lines amb cristalls pseudohexagonales de fins a 1 mil·límetre. La seva duresa a l'escala de Mohs és 4,5.
Segons la classificació de Nickel-Strunz, la caracolita pertany a «07.B - Sulfats (selenats, etc.) amb anions addicionals, sense H₂O, amb cations grans només» juntament amb els següents minerals: sulfohalita, galeïta, schairerita, kogarkoïta, cesanita, aiolosita, burkeïta, hanksita, cannonita, lanarkita, grandreefita, itoïta, chiluïta, hectorfloresita, pseudograndreefita i sundiusita.

## Formació i jaciments

Va ser descoberta l'any 1886 a la mina Beatriz, a Caracoles, a la província d'Antofagasta (Regió d'Antofagasta, Xile), on sol trobar-se associada a altres minerals com la percylita, la galena, la bindheimita i l'anglesita. També ha estat descrita a altres indrets xilens, a Alemanya, a la Xina i a Ucraïna.

## Referències

* ↑ «Caracolite» (en anglès). Mindat. [Consulta: 7 novembre 2015].

## Enllaços externs

* Galeria d'imatges